પાકિસ્તાની ન્યૂઝ ચેનલ જિયો ન્યૂઝના અહેવાલ અનુસાર એક હેલિકોપ્ટર લાહોર એરપોર્ટ પર અને બીજું હેલિકોપ્ટર ઇસ્લામાબાદ એરપોર્ટ પર તહેનાત કરવામાં આવશે કે જેથી બેમાંથી કોઇ પણ સ્થળે નવાઝ શરીફ અને તેમની પુત્રી આવે તો તેમની ધરપકડ કરી શકાય. લાહોર ખાતે પીએમએલ-એન દ્વારા મોટી રેલીનાં આયોજનને લઇને તકેદારીનાં પગલાંરૂપે પાકિસ્તાનમાં પીએમએલ-એનના ૧૦૦થી વધુ નેતાઓ અને કાર્યકરોની અટકાયત કરી લેવામાં આવી છે.